cs zum zweite mol (05:08):  ich dörf nomol de ganz text schribe, will d chatz uf d backspacetaschte druckt het... :S  ---  so öppe am 7ni het mich d susi im msn gfrogt was ich hüt zobe würd mache. ich han nüt plant. si isch sich am entscheide gse zwüsche prattele und oberdorf.  ich han mich als fahrer abote, jedoch han ich nid welle uf prattele will döt e "skihütteparty" gse isch. schlussäntlich isch d entscheidig zwüsche oberdorf und nüt mache gse (will ich diejenigi person gse bin wo fahrt). d manu het sich denn abgmeldet, si heigi kei luscht uf usgang.  ich han mir denn mini entscheidigszit usgnützt und han d vorteil und nochteil gegeübergstellt.  nachteil sind sicher de wäg und dass mr niemer kenne, d vorteil: besseri musig, und luscht uf öppis mache. am virtel ab  9ni han ich mich entschide: oberdorf (19:00 - 21:15). halb 10ni, mis auto fahrt us de garage und ich chan denn grad vor minere huustüüre istiige (schön wärs ;))  wintersinge go d susi hole, aschliessend nach nusshof wo no en fuchs unterwächs in de schiinwärfer glüchtet het go de christoph hole. dank em navi hei mr denn das oberdorf guet gfunde und hei dank em wägwieser wo ich nid gse hätti (messi übrigens;)) sehr schnäll en parkplatz gfunde.  nach es paar 100m laufe und öppe 20 höhemeter meh  potentielli energie hei mr d schlange vorem iigang gse. de christoph het denn gli mol verkündet, es sigi eh scheisse und er het kei luscht. er het dusse gwartet, mir sind ine go luege. nach dr mitteilig, dass es guet isch, het er sich denn doch nid lo überzüge. nach dr frog wenn d züg fahre vo oberdorf uf liestel han ich das schnäll mit em natel usegsuecht. er isch denn grad gange (ich nimm a, dass er heime cho isch ;))  d susi und ich sind denn halt ohni christoph inegange. nach afängliche schwierigkeite mit  em alk becho für u18 isch denn spöter mit ere kleine apassig im kozept alles rund gloffe :P  widererwarte hei mr doch es paar lüt kennt, obwohl mrs jo nid erwartet händ.  d liechtalag wo vo utopia iigrichtet gse isch het leider nid so ganz funktioniert wies hätti sölle. alli scanner hei nid funktioniert. trotz em iisatz vo leitere und techniker isches denn immernonig gloffe. si hei denn vermuetlich im lager no drei anderi sache gholt und hei die profisorisch an e hinteri stange montiert. das het  denn doch no sehr guet usgseh...  was d musig abelangt: leider sehr vill so "fliege machte summ summ summ" usw gloffe. house öppe 1/5 vo dr ganze zit: eidütig zwenig.  was d lüt betrifft: isch guet bsuecht gse, jedoch hets immer widder stelle ka wos keini lüt ka het, was sehr guet gse isch, will mr döt immer het chönne anego.  um so spöter de obe worde isch bin ich immer besser druff gse... de wiisi liechtstrahl vo eim scanner wo sich nid bewegt het isch no es guets objekt gse zum sinere  fantasie freie lauf z loh.  this time, came for you, narcotic (00:38) sind sicher d highlights gse was d musig abelangt.  gege schluss sinds denn immer weniger lüt worde - komisch - am 5 ab halb 4ri simmer denn gange, wertcharte iilöse, jagge vom bode ufläse und zum auto abelaufe. widder dank em navi de wäg über hölstei - autobahn - sissach - wintersinge gfunde. z hölstei hets sone komsiche strossebelag. woni do druff cho bin, han zerscht dänkt ich han öppis zwüsche rad und radchaschte, so brutal hets  brämst und tönt. aber im nögschte momänt isch mr widder in sinn cho, dass de belag komisch isch...  han denn d susi in wintersinge vorem huus abglade und han ufem wäg wintersinge - magde im raph übers navi aglüte. er isch grad in möhli gse go sini fraue ablade. mir hei denn abgmacht mir träffe uns no.  das hei mr denn au gmacht bi dr abzwiigig zum röti hindere.    ufem wäg übere sunnebärg sind no zwei rehli uf dr stross gstande, si sind  denn aber brac uf d site... nach em müdliche blog hei mr uns beidi widder ufe heiwäg nach magde gmacht...  so das wärs, ich gang jetzt ins bett, bin trotz villem redbull jetzt doch chli müed... (05:30)    bewertig objektiv:   bewertig subjektiv:     flyer: